USA presidendi Donald Trumpi valitsus muutis tänavu eelmise administratsiooni poliitikat ja otsustas hakata tarnima Ukrainale surmavat kaitserelvastust. Praeguseks on Ühendriigid Ukrainale müünud üle 200 tankitõrjeraketi Javelin.

Volker ütles Kiievis Jalta Euroopa strateegiakonverentsil (YES), et Ukraina on viimastel aastatel oma kaitsevõimeid tugevdanud, kuid "nendes võimetes on endiselt mõned lüngad ja kus iganes need on, oleme valmis istuma maha ja rääkima ukrainlastega, mida nad vajavad".

"Nad saavad osta asju meie välismaale mõeldud sõjatehnika müügi protseduuri kaudu," lausus eriesindaja.

Volker kritiseeris ka separatistide novembriks väljakuulutatud valimisi isehakanud Donetski ja Luganski rahvavabariikides, nimetades neid "täiesti ebaseaduslikuks ettevõtmiseks".